ระเบียบคณะกรรมการควบคุมการขอทานระเบียบคณะกรรมการควบคุมการขอทานว่าด้วยหลักเกณฑ์วิธีการในการแจ้งและการมีบัตรประจำตัวเป็นผู้แสดงความสามารถพ.ศ. ๒๕๕๙ อาศัยอำนาจตามความในมาตรา๙ (๔) และมาตรา ๑๔ แห่งพระราชบัญญัติควบคุมการขอทาน พ.ศ. ๒๕๕๙ประกอบมติคณะกรรมการควบคุมการขอทาน เมื่อวันที่ ๑๐ สิงหาคม พ.ศ. ๒๕๕๙ จึงได้ออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการควบคุมการขอทานว่าด้วยหลักเกณฑ์ วิธีการในการแจ้งและการมีบัตรประจำตัวเป็นผู้แสดงความสามารถ พ.ศ.๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ผู้แสดงความสามารถ หมายความว่าบุคคลหรือกลุ่มบุคคลที่แสดงความสามารถในศิลปะแขนงต่าง ๆ หรือความสามารถเฉพาะตัวไม่ว่าจะเป็นการเล่นดนตรีหรือการแสดงอื่นใดซึ่งทำให้ผู้ชมหรือผู้ฟังเกิดความพึงพอใจต่อการแสดงนั้นโดยส่งมอบเงินหรือทรัพย์สินให้เป็นการตอบแทนบัตรประจำตัว หมายความว่าบัตรประจำตัวผู้แสดงความสามารถเจ้าพนักงานท้องถิ่น หมายความว่า(๑)นายกองค์การบริหารส่วนตำบล สำหรับในเขตองค์การบริหารส่วนตำบล(๒)นายกเทศมนตรี สำหรับในเขตเทศบาล(๓)นายกเมืองพัทยา สำหรับในเขตเมืองพัทยา(๔)ผู้ว่าราชการกรุงเทพมหานคร สำหรับในเขตกรุงเทพมหานคร(๕)ผู้บริหารท้องถิ่นหรือหัวหน้าของคณะผู้บริหารท้องถิ่นสำหรับในเขตองค์กรปกครองส่วนท้องถิ่นที่มีกฎหมายจัดตั้งแต่มิใช่องค์การบริหารส่วนจังหวัดอธิบดี หมายความว่า อธิบดีกรมพัฒนาสังคมและสวัสดิการข้อ๔ ผู้ใดประสงค์จะมีบัตรประจำตัวผู้แสดงความสามารถไม่ว่าจะอยู่ในกรุงเทพมหานครหรือจังหวัดอื่นอาจยื่นคำขอมีบัตรต่อสำนักงานพัฒนาสังคมและความมั่นคงของมนุษย์จังหวัดหรือหน่วยงานในสังกัดกรมพัฒนาสังคมและสวัสดิการตามที่อธิบดีประกาศกำหนดแล้วแต่กรณีกรณีผู้ขอมีบัตรประจำตัวเป็นเด็กหรือคนพิการที่มีผู้นำพามาแสดงความสามารถให้แจ้งข้อมูลไว้กับหน่วยงานที่ขอมีบัตรด้วยข้อ๕ การยื่นคำขอมีบัตรประจำตัวให้ยื่นตามแบบที่อธิบดีประกาศกำหนดพร้อมเอกสารหลักฐานดังต่อไปนี้(๑)เอกสารอย่างใดอย่างหนึ่งดังต่อไปนี้(ก)บัตรประจำตัวประชาชน หรือบัตรที่ทางราชการออกให้(ข)สูติบัตรสำหรับบุคคลอายุต่ำกว่าเจ็ดปี(ค)หนังสือรับรองการเกิดตามแบบที่กรมการปกครองกำหนด(๒)รูปถ่ายขนาด ๑ นิ้วถ่ายไว้ไม่เกิน ๖ เดือน จำนวน ๒ รูป(๓)หลักฐานที่แสดงว่ามีความสามารถ เช่น หนังสือรับรองการอบรมประกาศนียบัตรหรือรางวัลที่ได้รับจากการแสดงความสามารถหรือสิ่งอื่นใดในกรณีที่ไม่มีหลักฐานตาม(๓) ให้อยู่ในดุลยพินิจของผู้มีอำนาจในการออกบัตรข้อ๖ เมื่อสำนักงานพัฒนาสังคมและความมั่นคงของมนุษย์จังหวัดหรือหน่วยงานในสังกัดกรมพัฒนาสังคมและสวัสดิการตามที่อธิบดีประกาศกำหนดได้รับคำขอพร้อมทั้งตรวจสอบเอกสารหลักฐานเกี่ยวกับการแสดงความสามารถแล้วให้เสนออธิบดีหรือผู้ซึ่งอธิบดีมอบหมายเพื่อออกบัตรประจำตัวให้กับผู้ยื่นคำขอโดยเร็วเมื่ออธิบดีหรือผู้ซึ่งอธิบดีมอบหมายได้รับคำขอแล้วให้พิจารณาคำขอและแจ้งผลการพิจารณาให้ผู้ยื่นคำขอทราบโดยเร็วเป็นหนังสือตามที่อยู่ของผู้ยื่นคำขอภายใน๗ วันทำการ นับแต่วันที่ได้รับเอกสารและหลักฐานตามข้อ ๕ ครบถ้วนข้อ๗ บัตรประจำตัวต้องมีรายการดังต่อไปนี้(๑)ชื่อตัว ชื่อสกุล วัน เดือน ปีเกิด รูปถ่ายที่อยู่ตามทะเบียนบ้านในขณะที่ยื่นคำขอเลขประจำตัวประชาชน และประเภทของการแสดงความสามารถ(๒)ลายมือชื่อของอธิบดีหรือผู้ซึ่งอธิบดีมอบหมายตรากระทรวงการพัฒนาสังคมและความมั่นคงของมนุษย์ วันออกบัตรและวันหมดอายุทั้งนี้บัตรประจำตัวให้เป็นไปตามแบบท้ายระเบียบนี้ข้อ๘ ให้บัตรประจำตัวมีอายุสี่ปีนับแต่วันที่ออกบัตรประจำตัวนั้นข้อ๙ เมื่อบัตรหมดอายุให้ผู้แสดงความสามารถยื่นคำขอมีบัตรใหม่ต่อเจ้าหน้าที่ภายในหกสิบวันนับแต่วันที่บัตรเดิมหมดอายุผู้แสดงความสามารถจะขอมีบัตรใหม่ก่อนวันที่บัตรเดิมหมดอายุก็ได้โดยยื่นต่อพนักงานเจ้าหน้าที่ภายในหกสิบวันการยื่นคำขอตามวรรคหนึ่งให้นำเอกสารหลักฐานตามข้อ ๕ (๑) (๒) และบัตรที่หมดอายุไปประกอบการพิจารณาด้วยข้อ๑๐ เมื่อได้รับบัตรประจำตัวแล้วหากผู้แสดงความสามารถประสงค์จะแสดงความสามารถในพื้นที่ใดให้แจ้งต่อเจ้าพนักงานท้องถิ่นในเขตพื้นที่นั้นทั้งนี้หากผู้แสดงความสามารถที่เป็นเด็ก ผู้ปกครองจะต้องพิจารณาการแสดงความสามารถ และวันเวลา สถานที่ ให้เหมาะสมและต้องปฏิบัติตามกฎหมายอื่นที่เกี่ยวข้องประกาศ ณ วันที่ ๒๙กันยายน พ.ศ. ๒๕๕๙พลตำรวจเอก อดุลย์ แสงสิงแก้วรัฐมนตรีว่าการกระทรวงการพัฒนาสังคมและความมั่นคงของมนุษย์ประธานกรรมการควบคุมการขอทาน[เอกสารแนบท้าย]๑. แบบบัตรประจำตัวผู้แสดงความสามารถ(ดูข้อมูลจากภาพกฎหมาย)วิศนี/ปริยานุช/จัดทำ๘ ธันวาคม ๒๕๕๙ปริญสินีย์/ตรวจ๓๐ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๗๗ ง/หน้า ๓/๑ ธันวาคม ๒๕๕๙